Isla de la Juventud
Isla de la Juventud (srpskohrvatski: Otok mladosti) je posebna općina i drugi najveći otok u sastavu Kube te sedmi najveći u Zapadnim Indijama. Do 1978. godine, otok se zvao Isla de Pinos (srpskohrvatski: Otok borova), a kroz povijest je bio znan i kao Isla de Cotorras (srpskohrvatski: Otok papiga) i Isla de Tesoros (srpskohrvatski: Otok s blagom). Otok je otkrio Kristofor Kolumbo i nazvao ga La Evangelista te ga prisvojio u ime Španjolske. Otok ima površinu od 2,200 km te se nalazi 50 km južno od otoka Kube u sklopu zaljeva Batabanó. Upravno se otok smatra posebnom općinom s površinom od 2,419 km te nije dio nijedne provincijske administracije već njime direktno upravlja središnja vlast. Sam otok podijeljen je na jednu općinu istoga imena, a njegovo je središte Nueva Gerona. 

Kao najveći otok u arhipelagu Canarreos, Isla de la Juventud ima oko 100,000 stanovnika. Uz glavni grad, drugi najveći i najstariji grad je Santa Fe. Otok je poznat i po zatvoru Presidio Modelo, panoptikonskoj građevini koju je dao izgraditi Gerardo Machado.

Juventud
Juventud
Općine na Kubi